Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 76/2004. (VIII. 19.) ESZCSM rendelet módosítása kapcsán felmerült adatkezelési problémákkal kapcsolatban. A
Paragraph Index: 611

szóló 76/2004. (VIII. 19.) ESZCSM rendelet módosítása kapcsán felmerült adatkezelési problémákkal kapcsolatban. A módosított rendelet tételes jelentési kötelezettséget ír elõ az OEP számára, ennek alapján félévente kell továbbítani a taj-számot helyettesítõ kapcsolati kódlistát, amely tartalmazza az adott személy állandó lakóhelye szerinti irányítószámot. Az adatvédelmi biztos megállapította, nem világos, hogy a címzettek között feltüntetett Egészségügyi Minisztériumnak milyen célból van szüksége ezekre az adatokra, másrészt a kapcsolati kód visszafejtésének lehetõsége korlátozott mértékben ugyan, de fennáll. A konzultáció még nem zárult le. (1324/K/2005) Országos Nyugdíjbiztosítási Fõigazgatóság A társadalombiztosítási adatkezelés másik központi szerve az Országos Nyugdíjbiztosítási Fõigazgatóság. Több panaszbeadvány is érkezett, melynek tárgya a nyugdíjbiztosítás szerveinek adatkezelése, jelentõsebb adatvédelmi aggályt azonban egyikük sem keltett. Egy ügyben a panaszos azt kifogásolta, hogy a Borsod-Abaúj-Zemplén Megyei Nyugdíjbiztosítási Igazgatóság kifejezett kérése ellenére sem tájékoztatatta korábbi munkaviszonyának adatairól. A panaszos munkaviszonyára vonatkozó igazolás kiadását adatvédelmi okokra hivatkozva megtagadták, mivel a kérelemben feltüntetett lakcím nem egyezik a nyugdíjbiztosítónál nyilvántartott lakcímmel. Ennek oka, hogy a panaszos szabadságvesztés-büntetését tölti, így nem áll módjában a lakcímnyilvántartásban szereplõ lakcímét töröltetni a nyugdíjbiztosító nyilvántartásából. Az adatvédelmi biztos tájékoztatás végett megkereste a területileg illetékes nyugdíjbiztosítási igazgatóságot, hivatkozva az Avtv. 12. §-ának (1) bekezdésére, amelynek alapján az érintett kérelmére az adatkezelõ tájékoztatást ad – egyéb információk mellett – az általa kezelt adatokról, valamint a társadalombiztosítás ellátására és a magánnyugdíjra jogosultakról,

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes